Lyseslukkeren (Figur)

Lyseslukkeren er en fast figur i Familien Mærklig. Han er Signe og Ivans legekammerat. Hans rigtige navn er ukendt, da han ikke må sige det grundet hans overbeskyttende mor. Han dukkede op for første gang i episoden "Lyseslukkeren " efter at Johnny og Grete fandt ham på gaden.

Udseende
Lyseslukkeren har sort og krøllet hår. I den ene side af hans pande er et lille ar formet som et Peterkors. Han bruger store runde briller, hvilket sammen med aret og hårfarven giver ham en del ligheder med Harry Potter. Han har en del fregner, og på næsen har han en bums. Han ser ofte ret nervøs ud, og smiler sjældent.

Lyseslukkeren
Før episoden begynder finder Johnny og Grete Lyseslukkeren på gaden. Mens de tager på hotel bliver Lyseslukkeren tvunget til at lege med Signe og Ivan. De to søskende prøver desperat at finde på noget de kan lave sammen, men Lyseslukkeren siger altid nej, da han ikke må noget for sin mor. Til sidst spørger Signe ham hvorfor at han ikke bevæger, hvilket får ham til at sige, at T-Rex reagerer på bevægelse. En dinosaur kommer så ind og skræmmer dem alle tre. De viser sig dog bare at være Johnny, som hurtigt smutter igen.

Halloweee
Lyseslukkeren tager ud og rasler med Signe og Ivan. Han er klædt ud som en kat, hvilken han synes er et ret uhyggeligt kostume. De besøger Bentes hus, hvor Bente siger, at hun synes at hans kostume ser sødt ud. Lyseslukkeren siger så at han ikke må tale med fremmede, hvilket forbløffer Bente. Lyseslukkeren går med over til det uhyggelige hus. Han har først ikke lyst til at gå derind, men vælger at gå med efter at Signe kalder ham en lyseslukker. Ligesom de andre børn bliver han skræmt af Johnny, der er klædt ud som et monster. I slutningen af episoden, fortæller Lyseslukkeren glad at han tissede i bukserne.

Personlighed
Lyseslukkeren er ikke særligt selvstændig. Han gør udelukkende de ting han har fået lov til af sine forældre, men presses nogle gange til ting han ikke  er tryg ved af Signe og Ivan. Hans mor virker som om at hun er meget beskyttende over for ham, hvilket gør det underligt at han er alene ude på gaden da han først bliver introduceret. Han er ret socialt akavet, og på et tidspunkt slikker han en bussemand ud af sin næse foran Signe og Ivan. Han er bange for ret normale ting, da det ses at han mener at kattekostumet er det mest skræmmende.

Trivia

 * Lyseslukkeren er den eneste figur der er blevet designet af Lasse Esbensen
 * Lyseslukkeren blev, i modsætning til andre faste figurer, ikke vist i den specielle outro til Fortrudt Kærlighed.